Kom kuier saam op Long Beach Mauritius | Maroela Media
Kom kuier saam op Long Beach Mauritius
Suid-Afrikaners kan nou weer die pragtige Mauritius besoek. Bespreek nou jou kuiertjie by Long Beach op dié besonderse eiland. (Foto: Verskaf)
Op soek na 'n vakansie wat vir jou die perfekte balans tussen opwindende avontuur en salige ontspanning bied? Mauritius is dan net die regte vakansiebestemming vir jou en die goeie nuus is dat die eiland pas sy grense weer vir Suid-Afrikaanse besoekers oopgestel het.
As jy gou spring kan jy nou jou vakansie by Sun Resort se Long Beach in Mauritius bespreek waar romantiese staptogte op die mooiste 1,3 km lange strande en heerlike mengeldrankies langs die swembad vir jou wink.
Long Beach Mauritius is 'n vyfster-oord aan die ongetemde Ooskus van die eiland by die beroemde Belle Mare-strand.
Die unieke moderne oord, wat omring is deur digte tropiese tuine, bied die perfekte ontsnapping vir kieskeurige gaste wat op soek is na 'n salige hawe wat gelyke hoeveelhede van ontspanning en pretaktiwiteite bied.
Long Beach Mauritius bied ongekende diens en kontemporêre luukshede vir aktiewe paartjies en gesinne langs spierwit strande wat in die kristalblou seewater wegsmelt. Die energie van die eiland is hier so suiwer en lewendig, jy sal dit sommer onmiddellik kan aanvoel.
'n Junior Suite by Long Beach. (Foto: Verskaf)
Long Beach se piazza in die aand. (Foto: Verskaf)
Kom ontspan in die gerief van 'n luukse hotelkamer. Elke kamer op Long Beach het direkte toegang tot die strand, tuin of swembad. Kamers spog ook met 'n private balkon of terras en die stylvolle meubels met natuurlike kleure versterk die ruimheid van die interieurs. Alles is so ontwerp om vir gaste 'n intieme en rustige atmosfeer te verskaf, van die koninggrootte-beddens tot gratis Wi-Fi en individuele lugversorging. Net die beste persoonlike gemak word in Long Beach se luukse hotelkamers verseker.
Bespreek enige kamer op World Leisure Holidays se webwerf en kry gratis Wi-Fi-internet, gratis uitgesoekte watersportaktiwiteit en bevoorregte toegang tot die Ile aux Cerfs-gholfklub of speel gratis gholf wanneer jy 'n alles-inklusiewe pakket en/of Long Beach Executive Suite bespreek.
Beplan jy om saam met kinders te reis? Geen probleem nie want kinders jonger as 12 bly en eet gratis by Long Beach Mauritius.
By Long Beach in Mauritius kan jy kies om jou dae op die spierwit strand te spandeer (Foto: Verskaf)
Long Beach is anders as enige ander hotel op dié eiland en daarom kan die span jou verseker dat jou hele vakansie in Mauritius ook in 'n klas van sy eie sal wees.
Verrassings en opwinding word moeiteloos verweef in elke oomblik van die Long Beach-ervaring om onvergeetlike tye te verseker.
Kom ervaar die skouspelagtige uitsig, opwindende watersport, eksotiese kookkuns, gholf van wêreldgehalte, spa-behandelings met volledige dienste en markte. Of jy nou op soek is na 'n romantiese wegbreek, 'n gesinsvakansie of 'n ononderbroke partytjie saam met vriende, Mauritius is die plek waar jy dit sal vind.
Besoek World Leisure Holidays se webwerf vir die jongste spesiale aanbiedings om dié eiland te besoek. Kaartjies kan van R26 100 per persoon bespreek word vir sewe nagte se verblyf.